** ОБЩИНСКИ СЪВЕТ-ГУРКОВО**

 гр. Гурково 6199, обл. Ст. Загора, бул. “Княз Ал. Батенберг” 3

 ПРЕДСЕДАТЕЛ ОбС тел.: 04331/ 22-60, 0876999989

 ФАКС 04331/ 2884, e-mail: obs\_gurkovo@mail.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.01.2022 г. – 30.06.2022 г. от Мандат 2019 – 2023 г.**

**Уважаеми госпожи и господа общински съветници,**

**Уважаеми господин Кмет на Община Гурково,**

**Уважаема госпожо Заместник – кмет на Община Гурково,**

**Госпожи и господа,**

 Настоящият отчет е изготвен на основание чл. 27, ал. 6 от Закона за местното самоуправление и местната администрация и чл.15, ал.2 от Правилника за организация и дейността на Общински съвет – Гурково, неговите комисии и взаимодействието му с общинската администрация.

 Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

 Общински съвет - Гурково осъществява дейността си на основание изискванията на Закона за местното самоуправление и местната администрация,  Правилника  за  организацията  и дейността  на Общински съвет – Гурково, неговите комисии и взаимодействието му с общинската администрация и другите нормативни документи, свързани с управлението и развитието на Общината, с цел по-добро и своевременно решаване проблемите на хората, живеещи в населените места на нейната територия. Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на Общината.

 За периода 01.01.2022 г. – 30.06.2022 г. не бяха направени промени в състава на Общинския съвет.

 Общинският съвет от 01.01.2022 г. до 30.06.2022 г. проведе общо **6**  заседания – **5** редовни и **1** извънредно.

Заседанията на Общински съвет – Гурково и постоянните комисии към него се провеждаха в заседателната зала на Общинския съвет, находяща се на пл. „Генчо Къргов“ в гр. Гурково при спазване на изискваният кворум и ковид мерките.

Работата на Общинския съвет се осъществява съгласно предварително обявените план и график за провеждане на заседанията, като нито едно от проведените заседания не е отложено поради липса на кворум или други организационни причини. Правилото за провеждане на заседанията през последната десетдневка от месеца ги правят предвидими и осигурява възможност на гражданите да участват в работата на съвета.

 За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината (<https://gurkovo.bg/>), от обява на информационното табло в сградата на общинската администрация и обяви, поставени на видни места в град Гурково и съставните населени места.

 Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

 В периода 01.01.2022 г. – 30.06.2022 г. в деловодството на Общински съвет са постъпили от граждани 2 заявления и 1 жалба. Те са внесени и до Кмета на Общината.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това.

По тази точка за посочения период няма разгледани материали

**На заседания на Общинския съвет в Точка „Разни“:**

* **Председателят на съвета Гочо Гочев** информира за:писмо вх.№ ОС – 4

/12.01.2022 г. от Кмета на Общината за одитен доклад за годишния финансов отчет за 2020 год. на Община Гурково от Сметната палата;за подаване на ежегодните декларации по Закона за противодействие на корупцията и за отнемане на незаконно придобитото имущество (ЗПКОНПИ); промяна в Тематичния план за дейността на Общински съвет – Гурково за 2022 г. за м. април 2022 г.; че ще се проведе публично обсъждане на проект на Бюджет 2022 г.;доклад на Агенцията за държавна финансова инспекция;писмо с вх. № ОС – 81/14.04.2022 г. от Общинска избирателна комисия – Гурково; за присъствие на благотворителен концерт в гр. Гурково; писмо вх. № ОС – 111/08.06.2022 г. на Председателя на ПК за противодействие на корупцията и за предотвратяване и установяване на конфликт на интереси по чл.72 от ЗПКОНПИ към ОбС – Гурково; сключени договори на основание Решения на Общински съвет; писмо с вх. № ОС – 113/10.06.2022 г. от Окръжна прокуратура гр. Стара Загора.

1. **Кметът на Община Гурково Мариан Цонев** информира за: съдебни дела;

покана към общинските съветници за участие в отбелязването на Деня на земята;апел за опазване чистотата в Община Гурково.

На заседание на Общински съвет на 28.01.2022 г. Кметът на Общината връчи от името на Националното сдружение на Общините в Република България /НСОРБ/ почетна грамота за цялостен принос за развитието на НСОРБ с която се награждава Атанас Граматиков – Кмет на Кметство с. Паничерево, Община Гурково за дългогодишната му работа в местната власт – 7 мандата. Почетната грамота е подписана от Даниел Панов - Председател на УС на НСОРБ - Кмет на Община Велико Търново и Силвия Георгиева - Изпълнителен директор на НСОРБ.

На заседание на Общински съвет – Гурково на 30.06.2022 г. се проведе среща – разговор между общинските съветници от ОбС – Гурково, Кмета на Община Гурково и Кольо Атанасов – Председател на Надзорния съвет на „ Булметал АД“ относно съвместно сътрудничество по въпроси, свързани с развитието на Общината.

От административните актове на Кмета на Общината се представят в ОбС – Гурково копия на договори и анекси към тях, издадени в изпълнение на решения, приети от Общински съвет, касаещи разпореждане и управление на общинската собственост.

**І.** Приети са **73** решения по внесени материали както следва:

- Председател на ОбС - **9** предложения;

- Зам.- председател на ОбС - Гурково - **1**  предложения;

 - Председател на постоянна комисия - **3**  предложения;

 - Кмет на Община – **58** предложения;

 - Кметове на кметства – **2** предложения.

**1*.*** Неприети предложения – няма.

**2.** За отчетния период няма върнати за ново обсъждане от Областния управител на Област Стара Загора.

**3**. Оттеглени предложения от вносителя - няма

**4.** Процедури на оспорване на решения на ОбС – Гурково от Кмета на Общината – няма.

 **ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |
| --- |
| **ИНФОРМАЦИЯ****ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО****ЗА ПЕРИОДА 01.01.2022 г. – 30.06.2022 г.**  |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
|  | ***Приемане на нови наредби, програми, стратегии, планове, правилници и правила – 9 бр:***-Годишна програма за управление и разпореждане с имотите - общинска собственост през 2022 г.;- Годишен план за паша за стопанската 2022-2023 г.;-Общински план за младежта за 2022 година;-План за интегрирано развитие на Община Гурково/ПИРО/ за периода 2021-2027 г.-Програма за опазване на околната среда на Община Гурково за периода 2021-2028 г.;-Краткосрочна програма за енергийна ефективност на Община Гурково и План за изпълнение за периода 2021-2024 г.;-Общинска програма за закрила на детето на Община Гурково за 2022 година;-Програма за развитие на туризма в Община Гурково /2022-2023г./; -Програма за развитие на физическото възпитание и спорта в община Гурково за периода 2022 – 2023 г. |
| 1.2 | ***Актуализация на съществуващите стратегии, програми, правилници, наредби, планове правила –* няма.** |
| 1.3 | ***Отменени стратегии, програми, правилници, наредби, планове,правила -*****няма.** |
| **2.** | ***Решения, свързани с бюджета и финансите на общината 18 бр.:*** - одобряване на план-сметката за планираните постъпления и разходвани средства от такса битови отпадъци за сметосъбиране, сметоизвозване, обезвреждане на битовите отпадъци в депа или други съоръжения, чистота на териториите за обществено ползване на територията на Община Гурково за 2022 г.;- приемане Бюджета на Община Гурково за 2022 г.; - одобряване разходи за командировки;- съгласие за закупуване на съдове за събиране на биоразградими отпадъци със средства, натрупани като отчисления от Община Гурково по чл. 64 от Закона за управление на отпадъците (ЗУО);- съгласие за закупуване на транспортно подемна техника (комунална машина за метене и миене) със средства, натрупани като отчисления от Община Гурково;- съгласие за закупуване на специализирана техника за нуждите на Община Гурково със средства, натрупани като отчисления от Община Гурково по чл. 64 от Закона за управление на отпадъците (ЗУО);- отпускане на еднократна финансова помощ на гражданин от Община Гурково**( 3 *бр.);***- дарение за лечение **( 2 бр.);**- компенсирани промени по Приложение № 13 към Решение № 369 от 15.04.2022 г. на Общински съвет – Гурково;-актуализация на разчета за финансиране на капиталовите разходи на Община Гурково за 2022 г. **( 2 бр.);**- актуализация и корекция по бюджета на Община Гурково за 2022 г.;- определяне размера на индивидуалната основна месечна заплата на Кмета на Община Гурково;- определяне размера на индивидуалните основни месечни заплати на кметовете на кметства в община Гурково;- приемане и одобряване на инвестиции, извършени от „Водоснабдяване и канализация ” ЕООД – Стара Загора през 2021 г. в обекти – публична общинска собственост на Община Гурково, в изпълнение на одобрената от Асоциацията по В и К инвестиционна програма за 2021 год.; |
| **3.** | ***Решения на Общински съвет, свързани с разпореждане и управление на общинската собственост – 9 бр.:***- учредяване възмездно право на строеж, за жилищно строителство, върху недвижим имот – частна общинска собственост **( 4 бр.);**- утвърждаване на списък на общинските жилища по брой, вид и местонахождение съгласно чл.2 ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица.- утвърждаване списък на общинските гаражи по брой, предназначение и местонахождение.- разпореждане с поземлен имот – публична общинска собственост – предоставяне под наем на част от поземлен имот **( 2 бр.);**- възмездно учредяване на право на надстрояване в имот - частна общинска собственост. |
| **4**. | ***Решения, свързани с подробни устройствени планове, изменение на общия успройствен план, уреждане на регулационни отношения 11 бр.:***- одобряване на Изменение на действащия ОУП /общ устройствен план/ на Община Гурково **( 3 бр.);** - уреждане на регулационни отношения; - разрешение за изработване на проект за ПУП - ПЗ /план за застрояване/ за ПИ **( 2 бр.);**- разрешение за изработване на проект за ПУП – ПП /парцеларен план за елементите на техническата инфраструктура/ за изграждане на обект **( 2 бр.);**: - предварително съгласие за промяна предназначението на ПИ; - одобряване на ПУП – ПП /парцеларен план за елементите на техническата инфраструктура/ и Специализирана план - схема за обект;- даване на съгласие за изработване на проект за изменение на КККР на с. Пчелиново, община Гурково. |
| **5.** | ***Решения,свързани с приемане на доклади и отчети - 21 бр.*** |
| **5.1** | ***Доклади - 4 бр.***- приемане на Доклад от последваща оценка на Общински план за развитие на Община Гурково 2014-2020 г.- приемане на доклади на председателите на читалищата на територията на Община Гурково за осъществените дейности и за изразходваните от бюджета средства през 2021 година **( 3 бр.).** |
| **5.2** | ***Отчети - 17 бр.:***- Отчет за изпълнението на Програмата за управление на Община Гурково през мандат 2019-2023 г. за периода 01.01.2021 г.- 31.12.2021 г.- Отчет за дейността на Общински съвет – Гурково и на неговите комисии за периода 01.07.2021 – 31.12.2021 година.- Отчет за изпълнение на Решенията на Общински съвет – Гурково за периода 01.07.2021 г. – 31.12.2021 г.- Отчет за изпълнение на Годишната програма за управление и разпореждане с имотите – общинска собственост за 2021 година.- Отчет за дейността на Местната комисия за борба срещу противообществените прояви на малолетните и непълнолетните /МКБППМН/ в община Гурково през 2021 г. - Отчет за изпълнение на Общински план за младежта за 2021 г.- Отчет за изпълнение на Общинска програмата за закрила на детето в Община Гурково за 2021 г.- Отчет за състоянието на общинския дълг за периода 01.01.2021 – 31.12.2021 г. в Община Гурково.- Отчет за изпълнение на “Общинска програма за управление на дейностите по отпадъците на Община Гурково за периода 2021-2027 г.” за 2021 год.- Отчет за изпълнение на Програмата за развитие на туризма в Община Гурково /2020-2021г./ за 2021 г.- Отчет за изпълнение на Програма за развитие на физическото възпитание и спорта в община Гурково за 2020-2021г. за 2021 г.- Отчет за дейността и основните проблеми на кметство Паничерево, Община Гурково за периода 01.04.2021 г. - 01.05.2022 г.- Отчет за дейността и основните проблеми на кметство Конаре, Община Гурково за периода 01.04.2021 г. – 01.05.2022 г.- Отчети за дейността и основните проблеми на кметските наместници по населените места Пчелиново, Лява река и Димовци за периода 01.04.2021 г. – 01.05.2022 г. **( 3 бр.)**- Отчет за изпълнение на „Програма за овладяване на популацията на безстопанствените кучета на територията на община Гурково 2021 - 2024 година” за 2021 г. |
| **6.** | ***Решения в сферата на образованието и културата - 1 бр.*** - присъждане на награда на Община Гурково. |
| **7.** | ***Решения, свързани с избор на представители – 5 бр.***- избор на представител на Община Гурково в Общото събрание на агенцията за регионално икономическо развитие - Стара Загора (АРИР) ;- определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково **( 2 бр.);**- избор на представител на Община Гурково в областната комисия за изработване на областна здравна карта за Област Стара Загора;- избор на представител на Община Гурково в областната комисия за изработване на областна аптечна карта за Област Стара Загора.  |
| **8.** | ***Други решения :*** - определяне на пасищата, мерите и ливадите за общо и индивидуално ползване на територията на Община Гурково, правила за ползването им и годишния план за паша за стопанската 2022-2023 г.;- приемане на Анализ за дейността на Участък – Гурково при Районно управление – Казанлък за 2021 г.;- промяна в датата на провеждане на редовното заседание на Общински съвет – Гурково през месец април 2022 г.;- разпореждане със строителен отпадък (керемиди). |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията и по осъществяване на общ надзор за законосъобразност на административните актове.

 Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

Обновявана е официалната Интернет- страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

 Постоянните комисии към Общинския съвет са онези структури, които са в основата на динамиката на цялата дейност на местния законодателен орган. В тях се водят дискусиите, сблъскват се мненията и позициите, правят се разумните компромиси, докато се стигне до общо становище – с високото съзнание, че то трябва да е най-правилното и най-полезното за хората, но и за Общината.

Постоянните комисии към Общински съвет, на които присъстват и представители на Общинската администрация, приемат внесените проекти съгласно основното предложение, предлагат изменения и допълнения, отхвърлят проекти или изискват допълнителни справки и информация по внесените предложения.

След всяко заседание на постоянните комисии се изготвят становища до Общински съвет по разгледаните предложения.

 Проведени са **6** съвместни заседания на Първа, Втора, Трета и Четвърта постоянни комисии, на които бяха приети **общо** **146** становища във връзка със заседанията на ОбС.

1. Първа ПК по бюджет, финанси, икономика, местно самоуправление и международно сътрудничество – **40** становища;

2. Втора ПК по устройство на територията, инфраструктура, обществен ред и нормативната уредба – **32** становища;

3. Трета ПК по образование, култура, социална политика, младежки

дейности, взаимодействие с гражданското общество и НПО – **31** становища;

 4. Четвърта ПК по управление на общинската собственост, екология, земеделие, здравеопазване, спорт и туризъм – **43** становища.

Постоянната комисия за противодействие на корупцията и за предотвратяване и установяване на конфликт на интереси по чл.72 от ЗПКОНПИ към Общински съвет – Гурково за отчетния период има едно проведено заседание през м.юни 2022 г. на което е приет доклад относно спазването на сроковете за подаване на декларациите по чл.35, ал.1, т.1 - 4 от Закона за противодействие на корупцията и отнемане на незаконно придобитото имущество от кметовете на кметства.

 През разглеждания отчетен период Общинският съвет – Гурково не е ответник по административни дела.

Председателят на ОбС - Гурково:

- чрез публикация на официалната страница на Община Гурково поздрави

всички учители и ученици от училищата и детската градина на територията на Община Гурково, както и всички читалищни дейци и самодейни групи по случай

Деня на светите братя Кирил и Методий, на българската
 азбука, просвета и култура и на славянската книжовност – 24 май;

- положи усилия и изпълни много неспецифични функции в предвид въведените ограничителни мерки с цел овладяване разпространението на COVID-19, като по тази причина поддържаше връзка с Центъра за спешна медицинска помощ, личните лекари, СУ „Христо Смирненски“ гр. Гурково, ОУ „Св.Св. Кирил и Методий“ с. Паничерево и ДГ „Латинка“ гр. Гурково;

- проведе многократни срещи с  д-р Румяна Грозева, изпълнителен директор на Агенцията за регионално икономическо развитие (АРИР) - Стара Загора, свързани с изготвянето на Плана за интегрирано развитие на Община Гурково за периода 2021 – 2027 г. и въпроси, свързани с устойчивото развитие на Община Гурково и стимулиране на икономическото и развитие;

- участва в заседания на Асоциацията по ВиК на обособената територия, обслужвана от „Водоснабдяване и канализация“ ЕООД гр. Стара Загора;

- срещна се с граждани и представители на институции в гр. Гурково, с. Паничерево и с. Конаре с които обсъди наболели въпроси и проблеми;

- активно подкрепяше работата на Общинска администрация – Гурково.

Гочо Гочев - Председател на Общински съвет - Гурково взе участие в:

- открито заседание на Постоянната комисия на НСОРБ по местно самоуправление, икономическа политика и туризъм, проведено през м. февруари 2022 г. в гр. София;

- обучение „ Бюджет 2022 г.“, проведено през м. март 2022 г. в гр. София;

- Общо събрание на Националната асоциация на председателите на общински съвети в Република България (НАПОС – РБ), проведено през м. март 2022 г. в гр. Пловдив;

#  - Седма среща на заинтересованите страни по проект Decarb, проведена през

# м. март 2022 г. в гр. Стара Загора;

#  - Х Национална среща на главните архитекти и експертите по устройствено планиране от Общините, проведено през м. април 2022 г. в гр. Сливен;

* Регионална дискусия на Кметовете и Председателите от Югоизточен район,

проведена през м.май 2022 г. в гр. Бургас;

* ХХІV-та Национална среща на финансистите от Общините, проведена през

м.май 2022 г. в к.к. Албена;

* **XXXV-тото Общо събрание на НСОРБ** и **съпътстващи форуми, които се**

**проведоха през м. юни 2022 г. в гр. София;**

* семинар на НАПОС – РБ през м. юни 2022 г. в гр. София;
* онлайн заседания в качеството си на заместник - титуляр на

п**редставителите на местната власт от Област Стара Загора в** Регионалния съвет за развитие на Югоизточен район за планиране**, определен с**ъгласно Заповед РД-02-36-1748/11.12.2020 г. на Министъра на регионалното развитие и благоустройството.

**Уважаеми госпожи и господа общински съветници,**

**Уважаеми господин Кмет на Община Гурково,**

**Уважаема госпожо Заместник – кмет на Община Гурково,**

**Госпожи и господа,**

Настоящият отчет има за цел да запознае обществеността с дейността на Общинския съвет - Гурково, да спомогне за формиране на преценка по отношение на неговите решения, както и възможност за препоръки към нас за подобряване на работата ни. Сигурен съм, че всички ясно осъзнаваме, че можем повече, че постигнатото е малка стъпка по пътя, който следва да извървим заедно в името на общата ни цел – добруването на Община Гурково и нейните жители.

Добрите намерения и добрите постижения в Общината обаче не биха били възможни без общата воля и консенсуса при взимане на решенията.

Затова искам да изкажа благодарност на Заместник - председателя на ОбС, на общинските съветници, на Кмета и Заместник-кмета на Община Гурково, на Общинската администрация, на кметовете на кметствата Паничерево и Конаре, кметските наместници в населените места и гражданите за съпричастността и подкрепата, които съм получавал като Председател на Общински съвет – Гурково.

 Нека вярваме в доброто, оценяваме постигнатото и да се надяваме, че утре ще е по-добре от днес.

БЛАГОДАРЯ ВИ И БЪДЕТЕ ЗДРАВИ!

 **ГОЧО ГОЧЕВ /п/**

 **ПРЕДСЕДАТЕЛ ОБЩИНСКИ СЪВЕТ - ГУРКОВО**

19.07.2022 г.

гр. Гурково